Vasilijus Jemeljanovas

Vasilijus Jemeljanovas (1937 m. sausio 5 d. Pitrine, Kraslavos pagaste, Daugpilio apskrityje, Latvijoje – 2024 m. gruodžio 4 d. Vilniuje)Mirė žurnalistas, redaktorius Vasilijus Jemeljanovas. LŽS. 2024-12-06. Nuoroda tikrinta 2024-12-06. – Lietuvos žurnalistas, spaudos, politinis ir visuomenės veikėjas.

 Biografija 

1955 m. baigė Kraslavos 2-ąją vidurinę mokyklą, 1960 m. Kauno politechnikos instituto statybos fakultetą, inžinierius statybininkas. Studijavo Maskvos universiteto aspirantūroje. 1979 m. baigė Aukštąją partinę mokyklą prie TSKP CK.

1960–1972 m. KPI Vilniaus filialo statybos fakulteto inžinerinių konstrukcijų katedros dėstytojas, 1960–1970 m. LKP CK instruktorius, sektoriaus vedėjas, mokslo ir mokymo įstaigų skyriaus vedėjo pavaduotojas. 1971–2003 m. laikraščio „Sovetskaja Litva“ (1990–2003 m. „Echo Litvy“) vyr. redaktorius.

Ne kartą buvo renkamas Lietuvos TSR Aukščiausiosios Tarybos deputatu. Nuo 1990 m. Lietuvos demokratinės darbo partijos narys, tarybos narys, nuo 2001 m. Lietuvos socialdemokratų partijos narys. 1997–2000 m. (LDDP sąraše) Vilniaus miesto savivaldybės tarybos narys.Vyriausioji rinkimų komisija 

1975–1988 m. Lietuvos žurnalistų sąjungos valdybos pirmininko pavaduotojas.

 Šaltiniai 

Kategorija:Lietuvos inžinieriai statybininkai
Kategorija:Lietuvos pedagogai
Kategorija:Lietuvos redaktoriai
Kategorija:Vilniaus politikai